﻿ 28. Sérült Gyermekek Napja - Hír TV
Nyitrai Zsolt elmondta: a kabinet célkitűzése az, hogy a fogyatékossággal élő emberek az oktatásban és a munkaerőpiacon, valamint a társadalmi eseményeken ugyanúgy részt tudjanak venni, mint az ép emberek.
Koncertekkel és foglalkozásokkal várják az érdeklődőket az állatkerben a 28. Sérült Gyerekek Napján.
A magyar kormány a „Semmit rólunk, nélkülünk!” kampányon keresztül támogatja a fogyatékkal élőket. Az erre fordított támogatás az elmúlt 8 évben csaknem duplájára nőtt - hangsúlyozta Nyitrai Zsolt.
„2010-hez képest, amikor is 522 millió forint volt ezen szervezetek költségvetési támogatása, 2019-re ez a költségvetési támogatás 1,1 milliárd forintra nőtt. Nagyon fontosnak tartjuk azt, hogy a fogyatékossággal élő, megváltozott munkaképességű honfitársaink ugyanúgy részt tudjanak venni a munkaerőpiacon, mint az ép honfitársaink. Míg 2011-ben 18 százalékuk dolgozott, elmondható, hogy 2019-re ez a szám már 41%-ra emelkedett.”
Nyitrai Zsolt hozzátette: a magyar kormány segítségével húsz önálló életviteli centrumot alakítanak ki, amelyek több mint 1200 fogyatékkal élő ember életét segítik és könnyítik meg.